Burjassot obri les inscripcions de setembre per a les Rutes Culturals de Blasco Ibáñez i Les Sitges
2025-07-24

Després de l’èxit de participació durant el primer semestre de l’any, en el qual 500 persones han tingut l’oportunitat de conéixer, de manera gratuïta, el gran patrimoni cultural de Burjassot, tornen les Rutes Culturals al municipi després de l’aturada estiuenca.

Les Regidories de Cultura i Patrimoni, dirigides per Javier Naharros, han obert les inscripcions per a la Ruta sobre Blasco Ibáñez, que se celebrarà el dissabte 14 de setembre a les 20 hores, i la de Les Sitges, que tindrà lloc el dissabte 21 de setembre en dos horaris, a les 19 i a les 20 hores.

Les persones interessades poden inscriure’s en aquest ENLLAÇ.

Les Rutes Culturals de Burjassot, totes elles gratuïtes, donen l’oportunitat a la ciutadania i als visitants de conéixer un poc millor a Vicent Andrés Estellés, realitzant la Ruta dedicada al poeta del poble; a Vicente Blasco Ibáñez, amb la ruta que porta el seu nom i que recorre els punts del municipi on el genial escriptor va passar temps de la seua vida; la ruta per la història i el patrimoni de Burjassot , des dels seus orígens fins als nostres dies i, com no, la ruta a Les Sitges, el monument per excel·lència del municipi que tornarà a obrir les seues portes.